als_Latn dik_Latn sag_Latn
Ralph LaurenModelet e Lauren parakaluan në pasarelë me veshje të denja për një sfilatë madhështore por edhe për në jetën e përditshme. Ngjyrat kaki dhe krem kanë qenë dominante në këtë koleksion dhe Lauren ka treguar se është një mjeshtër i veshjeve monokromatike. Një koleksion që përcjell ndjesinë e ngrohtësisë dhe komoditetit të kombinuar me stilin e pagabueshëm të stilistit.
Marc JacobsKoleksioni i Marc Jacobs risjell elemente nga vitet ’80 me detaje luksi. Në pasarelë dominuan ngjyrat e errëta, kuadratat, përdorimi i tylit dhe prerjet e gjata. Jacobs ka risjellë në vëmendje fundet me pala të kombinuara me palltot e gjata dhe çizmet me takë të trashë e tepër të ngushta. Ai ka sjëllë edhe motivet floreale të cilat prej kohësh nuk janë më vetëm ekskluzivitet i pranverës. Muza e stilistit për këtë koleksion, ka qenë Diana Vreeland, redaktore e disa prej revistave të modës më të njohura në botë.
J. Mendel“Është një celebrim i joshjes së jetës së natës në New York,” ka thënë Gilles Mendel për koleksionin e ri. Një koleksion ku edhe prerjet mashkullore përkthehen në femërore nëpërmjet materialeve delikate. Thekët janë parë në fustanet e mbrëmjes por edhe në shallet elegante. Le të shohim cila veshje do të prekë tapetin e kuq të çmimeve Oscar.
Calvin KleinFrancisco Costa gjithashtu i është referuar fundit të viteve ’60 dhe fillimit të viteve ’70 për koleksionin e tij të ri, gati si një nderim për artin e hippie-ve por e gjitha kjo e modifikuar me vanitetin e viteve ’90. Vitet e mbretërimit të Kate Moss dhe fustanit slip. Në këtë koleksion të parë të stilistit për Calvin Klein, ai ka ruajtur identitetin modern por minimalist të markës.
als_Latn als_Latn als_Latn als_Latn